આ ત્રણ મજલાના મકાનમાં ઉપરના માળે મકાનમાલિક રહે છે, વચ્ચેના માળ પર બાળકીનો પરિવાર રહે છે અને નીચેના હિસ્સામાં રૂમ છે ત્યાં મકાનમાલિકનો દુરનો ભાણેજ રાહુલ રહે છે. રાહુલ છેલ્લાં કેટલાક દિવસોથી વતન ગયો છે અને તેનો બિહારી મિત્ર અનિલ યાદવ આ રૂમમાં રહેતો હતો. જે બાળકીના પિતા સાથે જ કલરકામ કરવા જતો હતો. બાળકી ગુમ થયા બાદ પોલીસની ટીમની આંખમાં ધૂળ નાંખવામાં અનિલ કાબેલ પૂરવાર થયો. બાળકીને શોધવામાં પરિવારની મદદગારી કરનારો અનિલ સોમવારે સવારમાં રૂમ બંધ કરી ભાગી છૂટયો હતો. હવે પોલીસ કમિશનરના આદેશથી ક્રાઇમ બ્રાન્ચની ટીમ રાત્રે જ બિહાર અનિલને શોધવા નીકળી પડી હતી.